钦定古今图书集成/方舆汇编/边裔典/第088卷 > 亚墨利加诸岛
## 钦定古今图书集成/方舆汇编/边裔典/第088卷 > 亚墨利加诸岛

西亚、墨利加之岛，不可胜数，大者为小。以西把尼亚
为古把，为牙卖加等。气候多热，草木花实，终岁不断。
产异草，食之杀人，去其汁则甚美，亦可为粮。有毒木，
人过其影即死，手持枝叶亦死。觉中其毒，亟沈水中
可免。有鸟夜张其翼，则发大光，可自照。野猪猛兽，纵
横原野。土人善走，疾如奔马。又能负重，足力竭后，以
鍼刺股，出黑血少许，则疾走如初。取黄金一岁，限定
几日。又有一岛，女人善射，甚勇猛，生数岁即割右乳
以便弓矢。昔商舶行近此岛，遇女子荡小舟来，射杀
商舶二人，去如飞，不可追逐。更有一岛，土人言其泉
水甚异，于日未出时，往取其水洗面百遍，老容可复
少。又有一岛，墨瓦兰尝过此，不见人物，谓曰“无福岛。”
一珊瑚岛，以多生珊瑚树，故名。有新为匿岛，甚大，似
利末亚之为匿，故亦以为名